ai4bharat/Pralekha huggingface dataset:
کابینہ
مرکزی کابینہ نےانڈمان اور نکوبار جزائر کرایہ داری ضابطہ،2023دادرا اور نگر حویلی اور دمن اور دیو کرایہ داری ضابطہ، 2023 لکشدیپ کرایہ داری ضابطہ، 2023کو مشتہر کرنے کی تجویز کو منظوری دی
وزیر اعظم جناب نریندر مودی کی صدارت میں مرکزی کابینہ نے انڈمان اور نکوبار جزائر کرایہ داری ضابطہ، 2023 دادرا اور نگر حویلی اور دمن اور دیو کرایہ داری ضابطہ، 2023 لکشدیپ کرایہ داری ضابطہ2023 کو مشتہر کرنے کی تجویز کو منظوری دے دی ہے۔ یہ منظوری ہندوستان کے آئین کی دفعہ 240 کے تحت دی گئی ہے۔
انڈمان اور نکوبار جزائر کرایہ داری ضابطہ،2023؛ دادرا اور نگر حویلی اور دامن اور دیو کرایہ داری ضابطہ،2023؛ اور لکشدیپ کرایہ داری ضابطہ، 2023 مالک مکان اور کرایہ دونوں کے مفادات اور حقوق میں توازن قائم کرکے مرکز کے زیر انتظام علاقوں انڈمان نکوبار جزائر، دادر اور نگر حویلی اور دمن اور دیو اور لکشدیپ میں کرایہ پر مکانات کے لئے ایک جواب دہ اور شفاف ماحولیاتی نظام پیدا کرنے کے لئے ایک قانونی ڈھانچہ فراہم کرے گا۔
یہ ضابطے کرایہ مارکیٹ میں نجی سرمایہ کاری اور صنعت کاری کو کو تقویت دیں گے، معاشرے کے مختلف آمدنی والے طبقات بشمول تارکین وطن، رسمی اور غیر رسمی شعبے کے کارکنان، پیشہ ور افراد، طلباء وغیرہ کے لیے کرایے کے مکانات کا مناسب اسٹاک بنائیں گے۔ اس سے کرایے کی معیاری رہائش تک رسائی بڑھانے میں بھی مدد ملے گی اور رینٹل ہاؤسنگ مارکیٹ کو بتدریج باضابطہ بنانے کی طرف لے جائے گا جو انڈمان اور نکوبار جزائر، دادرا اور نگر حویلی اور دمن اور دیو اور لکش دیپ کے مرکز کے زیر انتظام علاقوں میں ایک متحرک، پائیدار اور جامع کرایہ داری سے متعلق مکان کے لئے ارکیٹ تیار کرے گا۔
بہت چھوٹی، چھوٹی اور درمیانی صنعتوں کی وزارت
کھادی اور دیہی صنعتوں کے کمیشنسے وابستہ کمہار کورونا وائرس کی روک تھام کے لیے اختراعی نوعیت کے طریقے استعمال کر رہے ہیں
نئی دہلی،11 مئی، 2020، ایک ایسے وقت میں جبکہ کووڈ-19 کے خلاف جدوجہد میں چھوٹی سی بھی کوشش کی بڑی اہمیت ہے اور اس سے امید پیدا ہوتی ہیں، راجستھان کے ایک گاؤں میں کے وی آئی سی سے وابستہ کمہار، کورونا وائرس کو پھیلنے سے روکنے کے لیے اپنی نادر مہم کی طرف پورے ملک کی توجہ مبذول کرا رہے ہیں۔ راجستھان کےباراں ضلع کے کشن گنج گاؤں میں ان کمہاروں نے ہر ایک مٹی کے برتن خاص طور پر گھروں پر کورونا وائرس سے لڑنے کے لیے ایک پیغام چھاپا ہے۔ اس کے پیچھے اس بات کو یقینی بنانا ہے کہ یہ پیغام ہر گھر تک پہنچے اور کنبے کے افراد جب بھی گھڑے سے پانی پینے آئیں تو اس پیغام پر ان کی نظر پڑے۔
کمہاروں نے گھڑوں پر جو پیغامات چھاپے ہیں وہ ہیں ‘‘ماسک استعمال کیجیے’’، ‘‘گھر پر رہیے محفوظ رہیے’’، ‘‘احتیاط ہی علاج ہے’’ اور ‘‘کورونا سے خبردار رہیے’’ ان گھڑوں کی فروخت میں درجہ حرارت بڑھنے کے ساتھ اضافہ ہوگیا ہے۔ اس طریقے پر یہ یقینی بن جائے گا کہ ہر گھر کا ہر شخص دن میں کم از کم چار پانچ بار ان پیغامات کو پڑھے گا۔
کے وی آئی سی کے چیئرمین جناب ونے کمار سکسینہ نے یہ کہتے ہوئے کمہاروں کی کوششوں کی ستائش کی ہے کہ یہ عوام سے رابطہ قائم کرنے کا ایک نادر طریقہ ہے جس سے کورونا کے خلاف لڑنےمیں زبردست ا ثر ہوگا۔ انھوں نے کہا کہ اس طرح کی بے مثال مہم دوسروں کے لیے بھی ترغیب کا باعث ہوگی۔
یہ بات قابل غور ہےکہ کشن گنج گاؤں کے کمہار کے وی آئی سی کے کمہار سشکتی کرن پروگرام کے فیض یافتگان ہیں یہ ایک ایسی اسکیم ہے جس کا مقصد پورے ملک میں کمہار برادری کو مستحکم بناناہے۔ یہ پروگرام اترپردیش،مدھیہ پردیش، ہماچل پردیش،مہاراشٹر، جموںوکشمیر، ہریانہ، راجستھان مغربی بنگال ، آسام گجرات، تمل ناڈو، اڈیشہ، تلنگانہ اور بہار کے بہت سے دور دراز کے علاقوں میں شروع کیاگیا ہے۔
راجستھان میں ایک درجن سے زیادہ اضلاع نے جن میں، جے پور، کوٹہ،جھالواڑ اور سری گنگا نگر بھی شامل ہیں، اس پروگرام سے فائدہ اٹھایاہے۔
جناب سکسینہ نے کہا ‘‘کمہار سشکتی کرن پروگرام میں کمہاروں کی زندگیاں تبدیل کردی ہیں، اس پروگرام کا اصل مقصد کمہار برادری کو اصل دھارے میں واپس لانا ہے۔ کمہاروں کو جدید سازوسامان اور تربیت فراہم کرکے ہم انھیں معاشرے سے جوڑنے اور ان کے فن کے احیا کی کوشش کر رہے ہیں’’۔ کے وی آئی سی نے اب تک چودہ ہزار سے زیادہ بجلی سے چلنے والے چاک کمہاروں کو فراہم کیے ہیں۔ جناب سکسینہ نے مزید کہا کہ اس پروگرام نے اب تک تقریباً 60 ہزار لوگوں کو فائدہ پہنچایا ہے۔
اس اسکیم کے تحت کے وی آئی سی نے کمہاروں کو ظروف سازی کے لیے گارا بنانے کی مشینیں وغیرہ فراہم کی ہیں۔ ان مشینوں کے ذریعے برتن بنانا آسان ہوگیا ہے اور نتیجےمیں کمہاروں کی آمدنی سات آٹھ گنا زیادہ ہوگئی ہے۔
وزارت دفاع
آئی این ایس ترکش مسقط میں
ہندوستانی بحریہ کے جہاز ترکش نے 19 تا 22 جون 2023 عمان کے مسقط بندرگاہ كا دورہ كیا۔ اس دورے میں جہاز نے یوگا كے 9 ویں بین الاقوامی دن 2023 کے حصے کے طور پر حكومتِ ہند کے اقدام 'اوشین رنگ آف یوگا' کی تائید میں ای او ایل، مسقط، عمان کے تعاون سے متعدد سرگرمیاں انجام دیں۔
21 جون کو، کمانڈنگ آفیسر نے جہاز کے عملے کے ساتھ ای او ایل کے زیر اہتمام انڈین اسکول مسقط میں منعقدہ عمان یوگا یاترا میں حصہ لیا۔ یوگا کے آغاز سے قبل ہندوستانی سفیر برائے عمان نے تقریباً 2000 شرکاء کی موجودگی میں آئی این ایس ترکش كے کمانڈنگ آفیسر کو مبارکباد دی۔
اس بندرگاہی دورے میں جہاز کے عملے نے عمان کی مسلح افواج کے سلطان کے ساتھ بات چیت کی۔ اس موقع پر عمان كے مسقط میں سلطان کے مسلح افواج كے میوزیم اور میری ٹائم سیکیورٹی سینٹر کا ایک منظم دورہ کیا گیا۔
ہندوستانی بحریہ اور عمان کی رائل نیوی کے درمیان دوستی کے گہرے رشتے ہیں اور تمام بات چیت کے دوران بھی یہی جذبہ نمایاں تھا۔
سائنس اور ٹیکنالوجی کی وزارت
مشین کو سیکھنے سے زمینی وسائل کی تلاش آسان ہو سکتی ہے
سائنسدانوں نے مشین سیکھنے کی بنیاد پر تھری ڈی زلزلے کے ڈاٹا کی خود کار تشریح کے لیے قابل عمل طریقۂ کار تیار کیا ہے
یہ اپنی ہی نوعیت کا طریقۂ کار میٹا ایٹریبیوٹ کے ذریعے تیار کیا گیا ہے
نئی دہلی، 05 ستمبر ، 2020 / جو سائنسداں زلزلے کی وجوہات کا پتہ لگانے ، خاص طور پر جب علاقے میں زمینی بناوٹ کی پیچیدگی ہو، زلزلے سے متعلق بڑھتے ہوئے ڈیٹا کی انسانی تشریح کی کوشش کر رہے ہیں۔ اب وہ مشین سیکھنے پر مبنی ایک طریقۂ کار سے لیس ہو گیے ہیں جس سے انہیں اس ڈاٹا کی خود کار تشریح میں مدد مل سکتی ہے۔
زلزلے کی جگہ پر اس کی سطح سے متعلق ڈاٹا کی زیر زمین خاصیتوں کا موثر طور پر پتہ لگایا جانا ، جیو ٹیک ٹانک ، طاس کے علاقے کے ارتکا ، وسائل کی تلاش اور عمل کو سمجھنے میں بہت اہم ہوتا ہے۔ اس کے لیے زلزلے سے متعلق ڈاٹا حاصل کرنے سے اس عمل میں پیش رفت ہوتی ہے اور اس عمل کو کمپیوٹر کے ذریعے تیز کیا جاتا ہے۔ نیز اس کی تشریح میں بھی تیز رفتاری لائی جاتی ہے۔ اس کا سہرا اعلیٰ کارکردگی والے کمپیوٹر نظام کو جاتا ہے جس کی وجہ سے اس طرح کے زخیم ڈاٹا کا تجزیہ مناسب وقت میں کر لیا جاتا ہے۔ اس سے پہلے تشریح کاروں سے رہنمائی اور معلومات حاصل کی جاتی ہے۔ البتہ، انسانی تجزیہ کار انسانی تشریح کی کوشش کر رہے ہیں۔ خاص طور پر ایسے وقت میں جب علاقے کی زمین پیچیدہ ہو اور ڈاٹا مشکل ہو۔
اس عمل کو خود کار بنانے اور تشریح میں تیزی لانے کے لیے واڈیا انسٹی ٹیوٹ آف ہمالین جیولوجی  کے، جو حکومت ہند کے سائنس و ٹکنالوجی کے محکمے کےتحت ایک خودمختار ادارہ ہے ، سائنسدانوں نے مشین سیکھنے پر مبنی ، زلزلے سے متعلق تھری ڈی ڈاٹا کی خودکار تشریح کے لیے قابل عمل طریقہ تیار کیا ہے۔ یہ اپنی نوعیت کا پہلا طریقۂ کار ہے جو ایک نئی ایٹری بیوٹ کے ذریعے تیار کیا گیا ہے جسے میٹا ایٹری بیوٹ کہا جاتا ہے۔
ڈبلیو آئی ایچ ڈی کے سائنسدانوں نے ایک ورک فلو اور کمپیوٹنگ سل کیوب  اور فلیوڈ کیوب  تیار کر کے میٹا ایٹری بیوٹس تیار کیے ہیں۔ یہ ہائیبریڈ ایٹری بیوٹس ہیں جو زلزلے سے متعلق بہت سے ایٹری بیوٹس کو ملا کر تیار کیے گیے ہیں اور ان میں مشین کو سیکھنے پر مبنی طریقۂ کار استعمال کیا گیا ہے۔
اس مطالعہ کی تحقیقات کے مطابق انفرادی سیلز میں 1.5 کلو میٹر اسکوائر سے 17 کلو میٹر اسکوائر رقبے کو بالترتیب شامل کیا گیا ہے۔
یہ کام زمینی علوم سے متعلق پریشانیوں کو حل کرنے کے لیے مشین سیکھنے کے طریقۂ کار کو لاگو کرنے کی سمت ایک اہم قدم ہے اور ہمالیہ جیسے سرگرم کسی پہاڑی سلسلے میں پیچیدہ زمینی بناوٹ کے عمل کو سمجھنے میں یقینی کردار ادا کرتی ہے۔

۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔09۔06
U – 5126
(Visitor Counter : 108
امور داخلہ کی وزارت
خواتین کے خلاف جرائم روکنے کے لئے حکومت کی طرف سے کئے گئے اقدامات
نئی دہلی ،10 دسمبر : داخلی امورکے مرکزی وزیرمملکت جناب جی کشن ریڈی نے آج لوک سبھا میں خواتین کے خلاف جرائم سے متعلق ایک سوال کے تحریری جواب میں بتایاکہ حکومت خواتین کے تحفظ کو اولین ترجیح دیتی ہے اور ملک بھرمیں خواتین کے سلامتی اورتحفظ کے لئے بہت سے اقدامات کئے گئے ہیں جو حسب ذیل ہیں ۔فوجداری قانون ترمیمی ایکٹ 2013جنسی جرائم کو موثرطورپرروکنے کے لئےلاگو کیاگیاتھا۔ مزید یہ کہ فوجداری قانون ترمیمی قانون 2018نافذکیاگیاتھاتاکہ 12سال سے کم عمرکی لڑکی کی عصمت دری کے لئے سزائے موت سمیت زیادہ سخت تعزیری شقوں کی تجویز کی تجویز کی جاسکے ۔ اس قانون میں یہ مشروط قرارداد بھی دی گئی ہے کہ ہردومہینے کے اندرتحقیقات اورمقدمے کی کارروائی مکمل کی جائے ۔ایمرجنسی رسپانس سپورٹ سسٹم شکایت موصول ہونے والے مقامات کاپتہ لگانے کے لئے کمپیوٹرکی مددسے امداد بھیجنے کے ساتھ تمام ہنگامی حالات کے لئے پورے ملک میں واحد بین الاقوامی طورپر تسلیم کئے گئے نمبر بیس سسٹم فراہم کرتاہے ۔اسمارٹ پولیسنگ اورتحفظ کے بندوبست کی مدد کے لئے ٹکنالوجی کا استعمال کرتے ہوئے 8شہروں میں ،جن میں احمدآباد ،بینگلورو، چنئی ، دہلی ، حیدرآباد ، کولکاتہ ، لکھنؤ اورممبئی شامل ہیں ، پہلے مرحلے میں سیف سٹی پروجیکٹ منظورکئے گئے ہیں ۔وزارت داخلہ نے فحش متن کی رپورٹنگ کے لئے شہریوں کے واسطے 20ستمبر ، 2018 کو ایک سائبرکرائم پورٹل کا آغاز کیاتھا ۔مرکزی وزارت داخلہ نے 20ستمبر ، 2018 کو جنسی مجرموں سے متعلق قومی ڈاٹابیس  کاآغاز کیاہے تاکہ قانون نافذ کرنےوالی ایجنسیوں کے ذریعہ ملک بھرمیں جنسی مجرموں کی تحقیقات اوران کا پتہ لگانے میں آسانی ہو۔ریاستوں اورمرکزکے زیرانتظام علاقوں کی آسانی کے لئے 19 فروری ، 2019 کو پولیس کے لئے ایک آن لائن اینالیٹک ٹول جسے انویسٹی گیشن ٹریکنگ سسٹم برائے جنسی مجرموں کہاجاتاہے ، آغاز کیاگیاتھاتاکہ فوجداری قانون ترمیمی ایکٹ 2018 کے مطابق جنسی دست درازی کے معاملوں میں تحقیقات کی بروقت نگرانی اور اس کا پتہ لگایاجاسکے ۔ملک بھرمیں یکم اپریل ، 2015 کے بعد سے ون اسٹاپ سینٹراوایس سی اسکیم نافذکی جارہی ہے جو طبی امداد ، پولیس امداد ،قانونی کانسلنگ /عدالت کے مقدمے کے بندوبست، سائکو۔ سماجی کانسلنگ اور ایک روف کے تحت تشدد سے متاثرہ خواتین کو عارضی پناہ دینے جیسی مربوط خدمات فراہم کرنے کے لئے خاص طورپرڈیزائن تیارکی گئی ہے ۔ دستیاب اطلاع کے مطابق حکومت ہند نے 728ون اسٹاپ سینٹراسکیم کو منظوری دی ہے اور 595ون اسٹاپ سینٹرملک میں کام کررہے ہیں ۔
-مذکورہ بتائے گئے اقدامات کے علاوہ امورداخلہ کی مرکزی وزارت نے خواتین کے خلاف جرائم سے نمٹنے کے لئے ریاستوں اور مرکز کے انتظام والے علاقوں کی مدد کے لئے وقتافوقتاایڈائریز بھی جاری کی ہیں جو www.mha.gov.in. پردستیاب ہے ۔
وزارت خزانہ
سوویرن گولڈ بانڈ اسکیم 20-2019 - قیمت کا اجرا
حکومت ہند کے اطلاع نامہ نمبر ایف نمبر 4-B 2019 مورخہ 30 ستمبر 2019 کے حوالے سے سویرین گولڈ بانڈ 20-2019  اکتوبر 21 سے اکتوبر 25، 2019 کی مدت کے لئے کھولے جائیں گے۔ اس مذکورہ مدت کے دوران بانڈ کے اجرا کی قیمت 3835  فی گرام ، معاہدہ کی تاریخ 30 اکتوبر 2019 کے ساتھ، جو آر بی آئی کی طرف سے18 اکتوبر 2019 کو ایک پریس ریلیز میں بھی شائع کی گئی ہے۔
حکومت ہند نے بھارتیہ ریزروبینک کے صلاح مشورہ سے ان سرمایہ کاروں کے لئے اجرا کی قیمت سے 50 روپے  فی گرام کی رعایت کی اجازت کا فیصلہ کیا ہے، جنہوں نے آن لائن درخواست دی ہے اور رقم کی ادائیگی ڈیجیٹل طریقے سے کی ہے۔ اس طرح کے سرمایہ کاروں کے لئے گولڈ بانڈ کے اجرا کی قیمت 3785  فی گرام سونا ہوگی۔
صحت اور خاندانی بہبود کی وزارت
گردے کے امراض کے لئے علاج کی سہولیات
مطالعاتی رپورٹ ‘‘ ہندوستان : ملک کی ریاستوں کی صحت ’’ – ہندوستان میں ریاستی سطح پر امراض لاحق ہونے والے وزن سے متعلق پہل قدمی ،طبی تحقیق کی ہندوستانی کونسل  نے 2017 میں کی تھی۔ دائمی گردے کی بیماریوں کے تعلق سے معذوری کی تطبیق سے متعلق زندگی کے سال  نے تناسب کی تبدیلی 1990 میں 0.8 فیصد جبکہ 2016 میں 1.6 فیصدتھی۔
2016 میں پردھان منتری قومی ڈائلیسس پروگرام  کی شروعات کی گئی تھی ،جس کا مقصد ملک کے ضلع اسپتالوںمیں غریبی کی لکیر سے نیچے  کےتمام مریضوں کو مفت ڈائیلیسس خدمات فراہم کرنا تھا۔ پی ایم این ڈی پی کے تحت بی پی ایل مریضوں کو قومی صحت مشن  کی ماتحتی میں ریاستی حکومتوں کو مفت ڈائلیسس خدمات کی فراہمی کے لئے مدد کی جاتی ہے۔مالی مدد، سالانہ پروگرام کے نفاذکے منصوبوں  کے تحت معاملوں میں اضافے کی بنیاد پر ریاستو ں / مرکز کے زیر انتظام علاقوں سے موصول تجاویز پر مبنی ہے۔
پی ایم این ڈی پی کاکل 35 ریاستوں /مرکز کے زیر انتظام علاقوں کے 569 اضلاع کے 1045 مراکز میں 7129 ہیمو ڈائلیسس مشینیں لگا کر نفاذ کیا گیا ہے۔اس سے متعلق تفصیلات ضمیمے میں فراہم کی گئی ہے۔
گردے کی بیماریوں کا علاج آیوشمان بھارت – پردھان منتری جن آروگیہ یوجنا  کے تحت بھی دستیاب ہے۔ مالی مدد، راشٹریہ آروگیہ ندھی کی سرپرست اسکیم اور وزیرصحت کی صوابدید گرانٹ  کے تحت غربت کی لکیر سے نیچے زندگی بسر کررہے کنبوں سے تعلق رکھنے والے غریب مریض اور گردے کی بیماریوں سمیت جان لیوا بیماریوں میں مبتلا مریضوں کو فراہم کی جاتی ہیں۔ ایچ ایم ڈی جی کے تحت علاج کی لاگت کا ایک حصہ اد ا کرنے کے لئے زیادہ سے زیادہ 125000 اور آر اے ایم کی سرپرست اسکیم کے تحت زیادہ سے زیادہ 15 لاکھ مالی مدد فراہم کی جاتی ہے۔ ریاستی حکومتوں کے ساتھ مل کر پردھان منتری بھارتیہ جن اوشدھی پریوجنا کے تحت تمام افراد کے لئے سستی قیمتوں پر معیاری جنرک ادویات دستیاب کرائی جاتی ہیں۔
پی ایم این ڈی پی کے تحت کام کر رہے ڈائلیسس مرکز کی ریاستی / مرکز کے زیر انتظام علاقوں کی سطح پر تفصیلات
|
|
نمبرشمار
|
|
ریاست کا نام
|
|
دسمبر 2021 تک کام کر رہے ڈائلیسس مراکزکی کل تعداد
|
|
1
|
|
انڈمان نکوبارجزائر
|
|
5
|
|
2
|
|
آندھر ا پردیش
|
|
41
|
|
3
|
|
اروناچل پردیش
|
|
4
|
|
4
|
|
آسام
|
|
31
|
|
5
|
|
بہار
|
|
35
|
|
6
|
|
چنڈی گڑھ
|
|
1
|
|
7
|
|
چھتیس گڑھ
|
|
8
|
|
8
|
|
ڈی ڈی اور ڈی این ایچ
|
|
2
|
|
9
|
|
دلی
|
|
7
|
|
10
|
|
گوا
|
|
14
|
|
11
|
|
گجرات
|
|
61
|
|
12
|
|
ہریانہ
|
|
19
|
|
13
|
|
ہماچل پردیش
|
|
15
|
|
14
|
|
جموں وکشمیر
|
|
21
|
|
15
|
|
جھارکھنڈ
|
|
19
|
|
16
|
|
کرناٹک
|
|
167
|
|
17
|
|
کیرالہ
|
|
92
|
|
18
|
|
لداخ
|
|
2
|
|
19
|
|
لکشدیپ
|
|
2
|
|
20
|
|
مدھیہ پردیش
|
|
57
|
|
21
|
|
مہاراشٹر
|
|
47
|
|
22
|
|
منی پور
|
|
7
|
|
23
|
|
میگھالیہ
|
|
0
|
|
24
|
|
میزورم
|
|
3
|
|
25
|
|
ناگالینڈ
|
|
3
|
|
26
|
|
اوڈیشہ
|
|
31
|
|
27
|
|
پڈوچیری
|
|
2
|
|
28
|
|
پنجاب
|
|
29
|
|
29
|
|
راجستھان
|
|
33
|
|
30
|
|
سکم
|
|
3
|
|
31
|
|
تمل ناڈو
|
|
121
|
|
32
|
|
تلنگانہ
|
|
43
|
|
33
|
|
تریپورہ
|
|
7
|
|
34
|
|
اترپردیش
|
|
54
|
|
35
|
|
اتراکھنڈ
|
|
9
|
|
36
|
|
مغربی بنگال
|
|
50
|
|
میزان
|
|
1045
وزیراعظم کا دفتر
وزیراعظم نے ماریشس کے وزیراعظم سے ملاقات کی
نئی دہلی،06؍دسمبر، وزیراعظم جناب نریندر مودی نے آج نئی دہلی میں ماریشس کے وزیراعظم عزت مآب پروند جگنوتھ سے ملاقات کی۔ وزیراعظم جگنوتھ اپنی اہلیہ محترمہ کوبیٹا جگنوتھ کے ہمراہ ، ہندوستان کے اپنے نجی دورے پر ہیں۔
وزیراعظم جناب نریندر مودی نے وزیراعظم جگنوتھ کا گرم جوشی کے ساتھ استقبال کیا اور ان کے اتفاق رائے سے دوبارہ منتخب ہونے کے لئے عزت افزائی کی۔ وزیراعظم جگنوتھ نے، وزیراعظم نریندر مودی کا شکریہ ادا کیا اور دونوں ملکوں کے درمیان باہمی تعلقات کو مزید گہرہ کرنے اور باہمی رابطوں کو مستحکم کرنے کے عزم کا اعادہ کیا۔
وزیراعظم جگنوتھ نے ماریشس میں متعدد ترقیاتی کو آپریشن پروجیکٹوں کے نفاذ میں ہندوستان کے تعاون کی ستائش کی۔ ان پروجیکٹس میں میٹرو ایکسپریس پروجیکٹ، ای این ٹی اسپتال ، سوشل ہاؤسنگ پروجیکٹ شامل ہیں، جنہوں نے ان کے عوام کی زندگی کوحقیقی طور پر فائدہ پہنچایا ہے۔ وزیراعظم جگنوتھ نے ، ماریشس کی چہ طرفہ ترقی کی رفتار میں تیزی لانے اور ہندوستان کے ساتھ تعاون کے اسکوپ ؍ دائرے کو بڑھانے اور نئی اصطلاح میں اپنی ترجیحات میں شامل کرنے کے لئے شکریہ ادا کیا۔ انہوں نے امید ظاہر کی کہ ہندوستان اس کوشش میں ایک اہم رول ادا کرے گا۔
وزیراعظم مودی نے کہا کہ حکومت اور ماریشس کے عوام کے لئے ، ہندوستان کی جانب سے دلی تعاون فراہم کیا جائے گا اور ایک بہتر، سیکیور، پائیدار اور خوشحال ماریشس کی تعمیر اور ان کی امیدوں پر پورا ترنے کے لئے تعاون جاری رہے گا۔
دونوں لیڈروں نے آپسی مفاد اور ترجیحات کی بنیاد پر قریبی کثیر رخی باہمی تعلقات کی تعمیر اور ایک دوسرے کے ساتھ نئے امید افزا ء نئے مواقعوں کو تلاش کرنے پر اپنی رضامندی کا اظہار کیا ۔
۔۔۔۔۔۔۔۔۔۔۔۔۔۔۔۔۔
U-5636
(Visitor Counter : 53
صحت اور خاندانی بہبود کی وزارت
کووڈ-19 پر اپڈیٹ
نئی دہلی 23 اپریل : حکومت ہند ریاستوں اور مرکز کے زیر انتظام علاقوں کے ساتھ مل کر کووڈ-19 کی روک تھام،بندوبست اور انتظام کے لئے متعدد اقدامات کر رہی ہے۔ ان اقدامات کی نگرانی اور جائزہ کا کام باقاعدگی کے ساتھ اعلیٰ ترین سطح پر کیا جا رہا ہے۔
کووڈ-19 وباء سے پیدا شدہ حالات کے تناظر میں وبائی امراض ایکٹ،1897 میں ترمیم کرنے کے مقصد سے ایک آرڈیننس لایا گیا ہے۔ وبائی امراض  آرڈیننس،2020 نام کے اس آرڈیننس میں کہا گیا ہے کہ ‘‘ کوئی بھی شخص صحت خدمات فراہم کرنے والے افراد کے خلاف تشدد کے کسی بھی واقعے میں ملوث نہیں ہوگا یا وباء کے دوران کسی بھی املاک کو نقصان نہیں پہنچائے گا’’۔
اس ترمیم میں تشدد کی سرگرمی کو قابل تعزیراور نا قابل ضمانت جرم تسلیم کیا ہے۔ تشدد کے ایسے واقعات کو انجام دینے یابڑھاوا دینے پر تین مہینے سے لے کر پانچ سال تک کی قید کی سزا ہوگی اور ساتھ میں پچاس ہزا رروپئے سے لے کر دو لاکھ روپئے تک جرمانہ عائد کیا جائے گا۔ شدید چوٹ پہنچانے پر چھ مہینے سے لے کر سات سال کی مدت کیلئے جیل کی سزا ہوگی اور ساتھ میں ایک لاکھ روپئے سے لے کر پانچ لاکھ روپئے تک جرمانہ عائد کیا جائے گا۔ اس کے علاوہ املاک کے بربادی یا کسی طرح کے نقصان کی صورت میں مجرم متاثرہ شخص کو نقصان کی بھر پائی کیلئے بازار کی مناسب قیمت سے دو گنا رقم ادا کرنے کا ذمہ دار ہوگا۔
آج تک بارہ ایسے ضلع ہیں جہاں گذشتہ 28 دنوں یا اس سے زیادہ کی مدت کے دوران ایک بھی نیا معاملہ سامنے نہیں آیا ہے۔ 21 اپریل 2020 سے اس فہرست میں 8 نئے اضلاع جوڑے گئے ہیں ۔ یہ اضلاع چتردرگ، بلاس پور ، امپھال مغرب ، آئیزول مغرب،بھدرادری ، کوٹھا گوڈیم ، پیلی بھیت ، ایس بی ایس نگر  اور جنوبی گوا  ہیں ۔
علاوہ ازیں 23 ریاستوں ؍مرکز کے زیر انتظام علاقوں کے 78 اضلاع میں پچھلے 14 دنوں کے دوران کوئی بھی نیا معاملہ درج نہیں کیا گیا ہے۔
اب تک کل 4257 افراد سے اس بیماری سے صحتیاب ہوئے ہیں اور صحتیاب ہونے کے اوسط 19.89 فیصد رہی ہے، کل سے اب تک کل 1409 نئے معاملات سامنے آئے ہیں۔ ساتھ ہی ہندوستان میں اب تک کل 21393 لوگوں میں کووڈ-19 کے انفیکشن کے تصدیق ہوئی ہے۔
کووڈ-19 سے متعلق تکنیکی معاملات ، رہنما خطوط اور ایڈوائزری کے بارے میں سبھی مستند اور تازہ ترین جانکاری حاصل کرنے کے لئے باقاعدگی کے ساتھ دیکھیں۔ https://www.mohfw.gov.in/.
کووڈ-19 سے متعلق تکنیکی سوالات کوtechnicalquery.covid19[at]gov[dot]in پر اور دیگر سوالات کو ncov2019[at]gov[dot]inپر ای میل کے ذریعہ ارسال کیا جا سکتا ہے۔
کووڈ-19 سے متعلق کسی بھی جانکاری کیلئے صحت اور خاندانی بہبود کی وزارت کے ہیلپ لائن نمبر +91-11-23978046اور 1075پر رابطہ کریں ۔
کووڈ-19 سے متعلق ریاستوں ؍مرکز کے زیر انتظام علاقوں کے ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf .پر دستیاب ہے۔
وزارت خزانہ
اے ڈی بی اور بھارت نے کرناٹک میں جامع آبی بندوبست کے لئے 9 کروڑ دس لاکھ امریکی ڈالر کے قرض کے معاہدے پر دستخط کئے
نئیدہلی 19نومبر۔ایشیائی ترقیاتی بینک  اور حکومت ہند نے وجے نگر نہر کی سنچائی کے نظام کی جدید کاری اور دریائے کرشنا کے نشیب میں دریائی نشیب کے بندوبست کا منصوبہ تیار کرنے کے لئے آج 9 کروڑ دس لاکھ امریکی ڈالر کے قرض کے معاہدے پر دستخط کئے ہیں۔ اس سے کرناٹک میں سنچائی کے پانی کے مناسب استعمال میں او ر سب کے لئے پانی کو دیر پا طور پر یقینی بنانے میں بہتری لانے میں مدد ملے گی۔
کرناٹک کے مربوط اور دیر پا آبی وسائل کے بندوبست سے متعلق سرمایہ کاری کے پروگرام  کے لئے دوسرے پروجیکٹ قرض کے معاہدے پر وزارت خزانہ کے تحت اقتصادی امور کے محکمے کے ایڈیشنل سکریٹری جناب سمیت کمار کھرے نے حکومت ہند کی طرف سے اور اے ڈی بی کے بھارت کے ریذیڈینٹ مشن کے کنٹری ڈائریکٹر جناب کینیچی یوکو یاما نے اے ڈی بی کی طرف سے دستخط کئے ۔
قرض کے دستاویزات پر دستخط کرنے کے بعد جناب کھرے نے کہا :’’ سرمایہ کاری کے پروگرام سے کرناٹک میں آبی وسائل کے مربوط بندوبست اور پانی کے مناسب استعمال کو بہتر بنانےسے متعلق سنچائی کے نظام کے بنیادی ڈھانچے کو جدید شکل دینے میں کرناٹک سرکار کو مدد ملے گی ۔
جناب یوکو یاما نے کہا :’’ اس دوسرے پروجیکٹ قرض سے ریاست میں آئی ڈبلیو آر ایم کے لئے نشیبی علاقوںسے متعلق اداروں کو استحکام دینے کا کام جاری رہے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس۔رم
U-5183
(Visitor Counter : 48
وزارت خزانہ
ڈی آر آئی نے آپریشن گولڈ مائن کے تحت سورت بین الاقوامی ہوائی اڈے پر 25.26 کروڑ روپے مالیت کا 48 کلو گرام گولڈ پیسٹ ضبط کیا
آپریشن گولڈ مائن کے ایک حصے کے طور پر، ڈائریکٹوریٹ آف ریونیو انٹیلی جنس  نے سورت بین الاقوامی ہوائی اڈے پر 48.20 کلو گرام گولڈ پیسٹ ضبط کیا ہے۔ یہ حالیہ دنوں میں ہوائی اڈے پر سونے کی سب سے بڑی ضبطی ہے۔
مخصوص انٹیلی جنس کی بنیاد پر، ڈی آر آئی کے افسران نے شارجہ سے ایئر انڈیا ایکسپریس فلائٹ نمبر IX172 کے ذریعے آنے والے 3 مسافروں کو 07.07.2023 کو سورت بین الاقوامی ہوائی اڈے پر روکا،جن پر شبہ ہے کہ پیسٹ کی شکل میں سونا بھارت میں اسمگل کرنے کے لیے لارہے تھے۔ ان کے دستی سامان اور چیک ان سامان کی جانچ کی گئی اور 43.5 کلو سونا پیسٹ کی شکل میں 5 بلیک بیلٹس میں چھپائے گئے 20 سفید رنگ کے پیکٹوں میں چھپا ہوا پایا گیا۔ مسافروں سے پوچھ گچھ میں انکشاف ہوا کہ سورت بین الاقوامی ہوائی اڈے پر تعینات اہلکاروں کی مدد سے سونا ہندوستان میں اسمگل کرنے کے لیے چھپایا گیا تھا۔ حکام کی طرف سے اسکریننگ اور جانچ سے بچنے کے لیے امیگریشن سے پہلے واقع ایک بیت الخلا میں سونے کا تبادلہ کرنے کا منصوبہ بنایا گیا تھا۔ اس کے بعد کی کارروائیوں کے نتیجے میں پیسٹ کی شکل میں مزید 4.67 کلو سونا برآمد ہوا، جو امیگریشن چوکی سے متصل مردوں کے واش روم میں لاوارث پایا گیا، جسےسی آئی ایس ایف نے ڈی آر آئی کے حوالے کر دیا۔ مسافروں سے مجموعی طور پر 48.20 کلو گرام سونے کا پیسٹ برآمد کیا گیااور کشیدکے مراحل سے گزارا گیا اور 42 کلو گرام سے زیادہ سونا  جس کی مالیت تقریباََ 25.26 کروڑ روپے تھی، برآمد کیا گیا۔
کسٹم ایکٹ 1962 کے تحت افراد کا بیان ریکارڈ کیا گیا اور ان کے کردار کی بنیاد پر ایک اہلکار سمیت 3 مسافروں کو گرفتار کیا گیا۔ اب تک کی جانچ سے یہ معلوم ہوتا ہے کہ سورت بین الاقوامی ہوائی اڈے پر ایک منظم اسمگلنگ ریکیٹ کام کر رہا ہے۔ پورے سنڈیکیٹ کو ختم کرنے کے لیے ائیرپورٹ پر موجود اہلکاروں سمیت دیگر افراد کے ملوث ہونے کا پتہ لگانے کے لیے مزید تفتیش کی جا رہی ہے۔
ڈی آر آئی کی کارروائی نے اسمگلنگ سنڈیکیٹ کی کارروائی کا بھانڈا پھوڑ دیا ہے۔ یہ ضبطیاں ڈی آر آئی کی ملک میں اعلیٰ قیمتی اشیاء کی غیر قانونی اسمگلنگ سے نمٹنے کے لیے جاری کوششوں کا حصہ ہیں۔
وزارت دفاع
بھارتی بحریہ نے طویل فاصلے تک زمین پر مار کرنے والے براہموس میزائل کا کامیاب تجربہ کیا
نئی دہلی، 5/مارچ 2022 ۔ بھارتی بحریہ نے 5 مارچ 2022 کو اپنے اسٹیلتھ ڈسٹرائر آئی این ایس چنئی سے برہموس سپرسونک کروز میزائل کاطویل فاصلے تک زمین پر مار کرسکنے کی اہلیت کا کامیاب مظاہرہ کیا۔ طویل فاصلے تک مار کرنے کے بعد، میزائل نے اپنے ہدف کو درستگی کے ساتھ نشانہ بنایا اور پیچیدہ مشقیں کیں۔
برہموس میزائل اور آئی این ایس چنئی دونوں ہی مقامی طور پر بنائے گئے ہیں اور ان میں جدید ترین بھارتی میزائل اور جہاز سازی کی صلاحیت کا مظاہرہ کیا گیا ہے ۔ اس سے آتم نربھر بھارت اور میک ان انڈیا اقدامات میں بھارتی بحریہ کے تعاون کو تقویت ملتی ہے۔
یہ کامیابی بھارتی بحریہ کی گہرائی تک حملہ کرنے اور ضرورت پڑنے پر سمندر سے خشکی تک حملہ کرنے کی صلاحیت کو ثابت کرتی ہے۔
خواتین اور بچوں کی ترقیات کی وزارت
ہندوستانی مشنوں میں ون اسٹاپ مراکز
نئی دہلی:16؍مارچ2022:
دنیا بھر میں موجود ہندوستانی مشنوں میں متاثرہ ہندوستانی خواتین کی مدد کرنے کے التزامات ہیں، جن میں صنف کی بنیاد پر ہونے والے تشدد کا شکار خواتین بھی شامل ہیں۔حالانکہ اِن سہولیات کو بڑھانے کےلئے نربھیا فنڈ کے ڈھانچے کے تحت بااختیار کمیٹی نے بحرین، کویت، عمان، قطر، متحدہ عرب امارات، سعودی عرب، اور سنگا پور و کینیڈاجیسے ہندوستانی شہریوں کی اہم تناسب والے ممالک میں واقع مشن؍پوسٹ میں سہولیات قائم کرنے کی تجویز کا جائزہ لیا ہے، تاکہ ہندوستان میں تشدد یا بحران کا سامنا کرنے والی خواتین کی مدد کے لئے وَن اسٹاپ سینٹر قائم کئے جاسکیں۔
یہ معلومات آج راجیہ سبھا میں خاتون و اطفال کی مرکزی وزیر محترمہ اسمرتی زوبن ایرانی نے ایک سوال کے تحریری جواب میں دی۔